# Budňanská skala

### Z Wikipédie

Budňanská skala je zaujímavý geologický odkryv zvrásnených vrstiev vápencov a bridlíc pri moste cez rieku Berounku v obci Budňany (dnes Karlštejn) pod hradom Karlštejn.

Odkryv je tvorený zvrásnenými vrstvami najvyššieho siluru a najstaršieho devonu, čo sú morské usadeniny, ktoré sa tu uložili asi pred 380 - 420 miliónmi rokov. Lokalita je uznaná ako medzinárodný pomocný stratotyp hranice silur - devon. Vlastná hranica silur-devon prebieha medzi vrstvami č. 41 a 42, a je na stene označená bronzovými doskami.

Skala na nachádza priamo oproti cestnému mostu na Karlštejne. 50 metrov vľavo od mosta sú do skalnej steny vsadené tri bronzové dosky. Z väčšej vzdialenosti, najlepšie zo stredu nového mosta je zreteľné nápadné disharmonické zvrásnenie celej steny. Pevné lavice vápencov, ktoré sú odolnejšie proti deformácii, sú zvrásnené do tvaru písmena M, zatiaľ čo lepšie tvárne doskovité vápence nad i pod lavicami vytvárajú omnoho zložitejšiu vrásovú skladbu.

Budňanská skala je súčasťou Národná prírodná rezervácia Karlštejn.

Zdroj: "http://sk.wikipedia.org../../../b/u/d/Bud%C5%88ansk%C3%A1_skala.html"

Kategória: Prírodné rezervácie v Česku

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Česky